text: Skidt start for Vejen-kvinder
  08 september 2013 kl. 15.51
  Vejen EH med ny cheftræner Jesper Jensen fik en skuffende premiere på sæsonen, da de på udebane tabte 23-17 til Ringkøbing, der først for få dage rykkede op i ligaen efter Aalborg DHs konkurs.
  Derfor vurderede mange på forhånd Ringkøbing til at få det svært i ligaen, men søndag eftermiddag blev Vejen, sidste sæsons nummer seks, sendt hjem fra Vestjylland med et nederlag hele seks mål.
  Ved pausen var Vejen bagud 12-8, og Ringkøbings fans vejrede allerede her overraskelsen.
  Vejen kom dog op på 13-11 fra anden halvlegs start, men så kom de heller ikke tættere på.
  Slutresultatet 23-17 var ikke, hvad den debuterende Vejen-cheftræner Jesper Jensen havde drømt om mod et hold, der egentlig skulle have spillet i den næstbedste række.
  Kampfakta:
  Ringkøbing-Vejen EH 23-17 (12-8).Ringkøbing: Julie Aagaard 4 (1), Janni Brandt Gade 3, Johanne Andersen 3,Malene Dalgaard 3, Mia Biltoft 2, Camilla Nissen 2, Lise Sundgaard 2, SofieBlichert-Toft 1, Caroline Müller 1, Mathilde Neesgaard 1, Amanda Brogaard 1.Vejen EH: Cecilie Mørch Hansen 3, Michelle Brandstrup 3, Louise Føns 3, JetteHansen 3, Ida Bjørndalen 2 (1), Sille Thomsen 1, Lise Binger 1, Julie Bang 1.Udvisninger: Ringkøbing 1, Vejen EH 1.Tilskuere: 917.
  
  